stanford-oval/wikipedia huggingface dataset:
Carl Adolph Norman
Muuta kirjallista tuotantoa

Principles of machine design. The Macmillan Company, New York 1925
The economical utilization of liquid fuel. Engineering Experiment Station Bulletin 19. Engineering experiment station of the Ohio State University 1921
Transmissive power and stretch of belting ; kirj. Carl Adolph Norman, George Nichol Moffat. The Ohio State University, Columbus 1928
The angular distortion of crankshafts ; kirj. Carl Adolph Norman; Karl Wilson Stinson. The Ohio State University, Columbus 1928
High-speed belt drives, a theoretical and experimental investigation of the performance of modern rubberized belts; a research in the Department of Mechanical Engineering ; kirj. Carl Adolph Norman, Charles Addison Hemstead. The Ohio State University, Columbus 1934
Fundamentals of machine design ; kirj. Carl Adolph Norman, Eugene Stanley Ault, Ivan F. Zarobsky. The Macmillan Company, New York 1938
Introduction to gas-turbine and jet-propulsion design ; kirj. Carl Adolph Norman, Richard H. Zimmerman. Harper, New York 1948
Experiments on belt-drive fundamentals. College of Engineering, Ohio State University, Columbus 1949
Neoptera

| Uussiipiset |
| --- | --- |
 Huonekärpänen
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Osaluokka::  Uussiipiset Neoptera  Martynov, 1923
Katso myös
   Neoptera Wikispeciesissä   Neoptera Commonsissa 
Infobox OKNimi-testi OK: 
Uussiipiset (Neoptera) on hyönteisten ryhmä, johon kuuluu suurin osa siivekkäistä hyönteisistä. Ryhmälle yhteistä ovat kehittyneet siivet, jotka kääntyvät takaruumiin peitoksi. Muutamilta ryhmiltä siivet ovat tosin sittemmin surkastuneet pois joko osittain tai kokonaan. Uussiipiset on ollut aiemmin taksonomisessa luokituksessa ylälahko, mutta nykyään se sijoitetaan yleensä osaluokan asemaan.
Luokittelu

Eräs uussiipisten luokittelu:
Osaluokka: Uussiipiset (Neoptera)
Kladi: Holometabola
Ylälahko: Neuropterida
Lahko: Kaislakorennot (Megaloptera)
Lahko: Verkkosiipiset (Neuroptera)
Lahko: Käärmekorennot (Raphidioptera)
Lahko: Kovakuoriaiset (Coleoptera)
Lahko: Kaksisiipiset (Diptera)
Lahko: Pistiäiset (Hymenoptera)
Lahko: Perhoset (Lepidoptera)
Lahko: Kärsäkorennot (Mecoptera)
Lahko: Kirput (Siphonaptera)
Lahko: Kierresiipiset (Strepsiptera)
Lahko: Vesiperhoset (Trichoptera)
Heimo: †Permosialidae
Suku: †Cavalarva
Kladi: Paraneoptera
Lahko: Nivelkärsäiset (Hemiptera)
Lahko: †Permopsocida
Lahko: Jäytiäiset (Psocodea)
Lahko: Ripsiäiset (Thysanoptera)
Heimo: †Protoprosbolidae
Kladi: Polyneoptera
Ylälahko: Dermapterida
Lahko: †Protelytroptera
Ylälahko: Rososiipiäiset (Dictyoptera)
Lahko: Torakat (Blattodea)
Lahko: Rukoilijasirkat (Mantodea)
Ylälahko: Orthopterida
Lahko: †Caloneurodea
Lahko: †Geraroptera
Lahko: Suorasiipiset (Orthoptera)
Heimo: †Cacurgidae
Heimo: †Chresmodidae
Heimo: †Permostridulidae
Heimo: †Protophasmatidae
Suku: †Chenxiella
Suku: †Lobeatta
Suku: †Nectoptilus
Suku: †Sinopteron
Ylälahko: †Perlidea
Lahko: †Cnemidolestida
Lahko: Pihtihäntäiset (Dermaptera)
Lahko: Kehruujalkaiset (Embioptera)
Lahko: †Eoblattida
Lahko: Sirkkatorakat (Grylloblattodea)
Lahko: Mantophasmatodea
Lahko: Kummitussirkat (Phasmida)
Lahko: Koskikorennot (Plecoptera)
Lahko: †Protorthoptera
Lahko: Sorosiipiset (Zoraptera)
Lahko: †Perielytrodea
Heimo: †Archaemiopteridae
Heimo: Metropatoridae
Cene Prevc

| Cene Prevc |
| --- | --- |

Henkilötiedot
Syntynyt: 12. maaliskuuta 1996 (ikä 28)
Mäkihyppääjä
Seura:  SK Triglav Kranj
Suksimerkki:  Slatnar
Maailmancup
Kaudet:  2014–
Voitot:  0
Palkintokorokkeella:  1
 Tietolaatikko päivitetty 30. tammikuuta 2022 
| Mitalit> Maa:  Slovenia.Miesten mäkihyppy. Olympialaiset  | Mitalit> Maa:  Slovenia.Miesten mäkihyppy. Olympialaiset  | Mitalit> Maa:  Slovenia.Miesten mäkihyppy. Olympialaiset  | Maa:  Slovenia> Miesten mäkihyppy. |
| --- | --- | --- | --- |
|  Hopeaa | Peking 2022 | joukkuemäki |  |
Cene Prevc (s. 12. maaliskuuta 1996) on slovenialainen mäkihyppääjä. Seuratasolla hän edustaa SK Triglav Kranjia.
Euroopan nuorten olympiafestivaaleilla vuonna 2013 Râșnovissa Prevc voitti normaalimäen kilpailun ja sai joukkuekilpailusta kultaa sekä sekajoukkuekilpailun hopeaa. Saman vuoden nuorten MM-kilpailuissa Liberecissä hän oli mukana Slovenian kultajoukkueessa. Oberstdorfin MM-kilpailuissa 2021 hän sijoittui suurmäessä yhdeksänneksi ja normaalimäessä 15:nneksi. Pekingin olympialaisissa 2022 hän saavutti joukkuemäessä hopeaa ja oli suurmäessä kahdestoista.
Maailmancupissa Prevc debytoi Planicassa maaliskuussa 2014, jossa hän otti myös uransa ensimmäiset pisteet sijoituttuaan 16:nneksi. Kymmenen parhaan joukkoon hän sijoittui ensimmäistä kertaa Oberstdorfissa joulukuussa 2016 oltuaan kahdeksas. Kolmen parhaan joukkoon hän sijoittui ensimmäistä kertaa Willingenissä tammikuussa 2022 oltuaan kolmas.
Cambodia (Kim Wilden kappale)

| ”Cambodia” Kim Wilde |
| --- | --- | --- |

Singlen tiedot
 Albumilta: Select
 A-puoli: ”Cambodia”
 Julkaistu: 1981
 Tyylilaji: pop
 Kesto: 03.51
 Levy-yhtiö: RAK
muut singlet
|   | ”Cambodia”  |   |
Cambodia on englantilaisen poplaulaja Kim Wilden single vuodelta 1981. Sen sävelsivät ja sanoittivat Ricky Wilde ja Marty Wilde. Singlen b-puolena on "Watching for Shapes". "Cambodia" julkaistiin Wilden toisen studioalbumin Select (1982) johtosinglenä.
"Cambodia" nousi brittilistan sijalle kaksitoista marraskuussa 1981. Se pysyi listalla kaksitoista viikkoa. Saksan listoilla kappale ylsi sijalle kaksi ja sille kertyi 26 listaviikkoa. Listaykköseksi "Cambodia" ylsi muun muassa Ranskassa ja Sveitsissä. Norjassa se kipusi kolmanneksi. Suomessa "Cambodia" oli 18:nneksi suurin menestyskappale vuonna 1982. Jukebox-listalla se ylsi sijalle neljä ja singlemyynnissä sijalle kuusi.
Kim Wilde on määritellyt "Cambodian" traagiseksi rakkauslauluksi, joka jättää tilaa monenlaisille tulkinnoille. Sitä ei ollut laadittu kannanotoksi Kambodžan sen hetkiseen tilanteeseen.
Aiheesta muualla

Chordify: Kim Wilde : Cambodia
Cecelia Jones

| CeCe Jones |
| --- | --- |
Näyttelijä(t):  Bella Thorne
Henkilötiedot
Koko nimi:  Cecelia Jones
Ammatti:  opiskelija, tanssija
Sukupuoli:  nainen
Ikä:  14
Kotipaikka:  Chicago, Illinois, Yhdysvallat
Suhteet
Vanhemmat:  Georgia Jones ja nimeämätön isä
Sisarukset:  Flynn Jones
Tutut:  Rocky Blue, Deuce Martinez, Ty Blue
Infobox OKNimi-testi OK: 
Cecelia "CeCe" Jones on Bella Thornen esittämä hahmo Disney Channelilla esitettävässä televisiosarjassa Shake It Up.
Hahmo

Sarjassa Cecelia ja Rocky pääsevät Shake It Up, Chicago! nimiseen TV-ohjelmaan, jossa he tanssivat lauantaisin. Cecelialla on 9-vuotias pikkuveli Flynn. Hänellä on myös lukihäiriö.
Chintila

| Chintila |
| --- | --- |
 
Visigoottien kuningas
Valtakausi:  636–639
Edeltäjä:  Sisenand
Seuraaja:  Tulga

Syntynyt:  n. 606
Kuollut:  639
Lapset:  Tulga
Uskonto:  katolisuus
Chintila (k. 20. joulukuuta 639) oli visigoottien kuningas 636–639. Hänen kaudellaan järjestettiin Toledon viides ja kuudes kirkolliskokous, joista jälkimmäisessä vahvistettiin katolisuus Espanjan ainoaksi uskonnoksi ja määrättiin juutalaiset karkotettaviksi.
Nk

Nk tarkoittaa seuraavia asioita:
nanokelvin, tunnus nK, lämpötilan yksikkö
Spirit Airlines, IATA-koodi NK, lentoyhtiö
Narvikin rautatieasema, liikennepaikkalyhenne Nk, rautatieasema Norjassa
Nordiska Kompaniet, NK, ruotsalainen tavarataloketju.
Norrbottens-Kuriren, NK, ruotsalainen sanomalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nk”, voi hakea sivunnimihaulla, laajalla sivunnimihaulla tai tekstihaulla.
Niels Högel

Niels Högel (s. 30. joulukuuta 1976 Wilhelmshaven) on saksalainen sarjamurhaaja ja entinen sairaanhoitaja, joka tuomittiin kesäkuussa 2019 elinkautiseen vankeusrangaistukseen 85 potilaansa murhasta vuosien 1999–2005 välillä. Hän itse myönsi murhista 55. Högel saattaa päästä ehdonalaiseen aikaisintaan vuonna 2034, istuttuaan tuomiostaan 15 vuotta.
Hänen sanotaan olevan Saksan historian pahimpia sarjamurhaajia, jolla on eniten uhreja rauhan aikana. Hänellä uskotaan olevan jopa 300 uhria viidentoista vuoden aikana.
Högel sai kollegoiltaan liikanimen "Elvyttäjä-Rambo", sillä hän aina työnsi kollegansa syrjään, kun potilasta alettiin elvyttää. Hän oli itse injisoinut potilaisiinsa myrkyllisen annoksen lääkeainetta.
Aiheesta muualla

Nykänen, Marikki: Saksalaisen hoitajan uskotaan tappaneen satoja potilaitaan ”tylsyyden takia” – saa tuomionsa tänään Iltalehti.  6.6.2019. Viitattu 15.1.2020.
Neil Zlozower

Neil "Zloz" Zlozower on yhdysvaltalainen valokuvaaja, joka on kuvannut rock -yhtyeitä. Häntä pidetään yhtenä merkittävimmistä musiikkialan valokuvaajista. Hänen valokuviaan on käytetty yli 800 aikakauslehden kansikuvissa sekä lukuisissa albumien kansissa, yritysmainoksissa, nuottikirjoissa ja dokumenteissa.
Zlozower aloitti konserttien valokuvaamisen vuonna 1969. Aluksi hän kuvasi ihailemaan artisteja itselleen, myöhemmin hän alkoi myymään kuviaan läheisessä levykaupassa. Valokuvaamisesta muodostui hänelle ammatti levy-yhtiöiden pyytäessä häneltä uusia kuvia yhtyeistä.  Uransa aikana hän on kuvannut muun muassa yhtyeitä AC/DC, Led Zeppelin, David Bowie, Guns N' Roses, Motley Crue, Ratt, The Rolling Stones, U2, KISS, Michael Jackson, Tom Waits, Frank Zappa, Ozzy Osbourne, Korn, Van Halen ja ZZ Top.
Zlozower on julkaissut viisi kirjaa: Van Halen – A Visual History 1974-1984, Mötley Crüe – A Visual History 1983 – 2005, Fuck You – Rock and Roll Portraits, Six String Heroes – Photographs of Great Guitarists ja Eddie Van Halen. Hänestä on tehty dokumenttielokuva In Your Face: The Neil Zlozower Story (2018).
Aiheesta muualla

Zloz.com
Cambiano

| Cambiano |
| --- | --- |

 vaakuna
 Cambiano
 Koordinaatit: 44°58′N, 7°47′E 
Valtio:  Italia
Alue:  Piemonte
Metropolikaupunki:  Torino
Korkeus:  253 m
Väkiluku:  5 950
Aikavyöhyke:  UTC+1
 – Kesäaika:  UTC+2
 
 http://www.comune.cambiano.to.it 
Infobox OKVirheellinen NIMI-arvo: 
Cambiano (piemonteksi Cambiagn ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 5 950 asukasta.
Carl Adolph Sattler

Carl Adolph Sattler (1751 Jaakkima – 23. toukokuuta 1815 Turku) oli suomalainen kollegineuvos ja korkeimman oikeuden varhaisen edeltäjän hallituskonseljin oikeusosaston jäsen. Hän vietti lapsuutensa Vanhan Suomen alueella ruhtinas M. I. Vorontsovin lahjoitus­maalla Jaakkimassa. Sattler kartutti kielitaitoaan kirkkoherra Bogislaus Hornborgin yksityisoppilaana ja lähti 1767 yhdessä kirkkoherran pojan Henrikin kanssa Turun akatemiaan. Molemmat jatkoivat samana vuonna matkaansa Uppsalan yliopistoon Turussa käytyjen osakuntariitojen vuoksi. Ajalle oli tyypillistä, että Vanhasta Suomesta lähdettiin oppia hakemaan Turusta ja muualta Euroopasta, sillä Vanhassa Suomessa ei ollut oppilaitosta, josta olisi saanut pätevyyden seurakuntien ja oikeuslaitoksen virkoihin.
Virkaura

Sattler opiskeli Uppsalassa lainopillisessa tiedekunnassa, mutta ei suorittanut oikeustutkintoa. Hän pätevöityi tuomarin virkaan auskultoimalla eli kuuntelemalla oikeuden istuntoja. Sattler määrättiin 1770 Kymenkartanon kihlakunnanoikeuden notaariksi. Vuonna 1772 Sattler nimitettiin Pietarissa toimineen Liivinmaan, Viron ja Suomen oikeuskollegion alikanslistiksi ja 1776 toimituskuntakanslistiksi. Oikeuskollegio vastasi ruotsalaista hovioikeutta, sillä se käsitteli Baltian provinssien ja Vanhan Suomen oikeustapauksia vetoomustuomioistuimena. Vanhassa Suomessa noudatettiin ruotsalaisia kuningas Kristofferin maanlakia ja Maunu Eerikinpojan kaupunginlakia. Alueen ruotsalaisperäiset kihlakunnanoikeudet tarvitsivat ruotsalaiset lait tuntevia tuomareita, joita koulutettiin alueen omista säätyläisistä.
Huhtikuussa 1780 Sattler sai provinsiaalisihteerin viran hallitsevasta senaatista, mutta virkaura oikeuslaitoksen ulkopuolella jäi lyhyeksi, sillä jo syyskuussa samana vuonna hänet nimitettiin Savonlinnan ja Jääsken tuomiokunnan tuomariksi. Viron, Liivinmaan ja Viipurin kuvernementteihin tuli käskynhaltijahallinto 1783. Se tiesi tuomiokuntien ja kihlakunnantuomarien virkojen lakkauttamista. Osana uutta järjestelmää perustettiin Viipuriin hovioikeuden kaltainen vetoomustuomioistuin eli tribunaali. Oikeustribunaali jakaantui siviili- ja rikosdepartementtiin (osastoon). Kummankin departementin kokoonpanoon kuului puheenjohtaja, kaksi neuvosta, kolme asessoria sekä sihteeri. Sattler nimitettiin Viipurin oikeustribunaalin rikosdepartementin asessorin virkaan.
Vuonna 1785 Sattler eteni siviilirangin yhdeksänteen virkaluokkaan saadessaan nimineuvoksen arvon. Palvelusvuosien karttuessa hän eteni rangissa saadessaan kollegiasessorin arvon 1786 ja hovineuvoksen arvon 1792. Paavali I:n valtaistuimelle nousun myötä käskynhaltijahallinnosta palattiin vanhaan tuomiokuntajakoon 1797. Sattler palasi hoitamaan entistä Savonlinnan ja Jääsken tuomiokunnan tuomarin virkaa.
Vanha Suomi liitettiin osaksi Suomen suuriruhtinaskuntaa 1811. Sattler sai samana vuonna kollegineuvoksen arvon, joka kuului rangissa kuudenteen luokkaan. Vanhan Suomen liittämisukaasissa määrättiin, että alueen asukkaista oli nimitettävä yksi jäsen hallituskonseljin talousosastoon, jäsen hallituskonseljin oikeusosastoon ja jäsen Turun hovioikeuteen. Sattler sai oikeusosaston jäsenen viran ja muutti suuriruhtinaskunnan pääkaupunkiin Turkuun perheen jäädessä Viipurin lähelle Alasommeen kylään. Sattlerin tehtävänä oli valvoa edustamansa alueen oikeudellista liittämistä Suomeen. Tätä tehtävää hän hoiti lähes kuolemaansa saakka.
Suvun vaiheita

Carl Adolph Sattlerin isä oli Ruotsia palvellut vänrikki ja tilanhoitaja Carl Johan Sattler ja äiti Emerentia Silvius, joka oli Karjalan ratsurykmentin kapteenin Carl Silviuksen tytär Jääskestä. Sattlerin ensimmäinen puoliso oli Sofia Christina Couper (1764–1806), joka oli Viipurin saksalaisen seurakunnan kirkkoherran tytär. Vuodet 1783–1806 kestäneen avioliiton aikana syntyi 19 lasta, joista aikuiseksi eli yhdeksän. Sofian kuoltua lapsivuoteeseen Sattler avioitui uudelleen 1806 Jääsken kappalaisen Carl Reinin lesken Sofia Dorothea Liliuksen (1780–1851) kanssa. Uudesta liitosta syntyi kolme lasta. Näiden lisäksi Sattler elätti Sofia Dorothean ensimmäisestä avioliitosta syntynyttä poikaa. Tämä Gabriel Rein (1800–1867) tuli tunnetuksi Keisarillisen Aleksanterin yliopiston historian professorina ja rehtorina. Sattlerin omista pojista Bernhard (Boris) eteni Venäjän armeijan tykistön kenraalimajuriksi, Friedrich (Feodor) tykistön kenraaliluutnantiksi sekä Carl ja Herman armeijan lääkäreiksi.
Cha cha cha

Cha Cha Cha voi tarkoittaa seuraavia:
Cha-cha eli cha-cha-cha, latinalaisamerikkalainen tanssi
Cha cha cha, Irwin Goodmanin albumi vuodelta 1978
”Cha cha cha”, Irwin Goodmanin kappale vuodelta 1978
”Cha cha cha”, Käärijän kappale, Suomen edustaja Eurovision laulukilpailussa 2023
Cha Cha Cha, Mika Kaurismäen ohjaama elokuva vuodelta 1989.
Lisäksi:
Tsa Tsa Tsaa, suomalainen vuosina 1993–1994 valmistunut sketsiviihdesarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cha Cha Cha”, voi hakea sivunnimihaulla, laajalla sivunnimihaulla tai tekstihaulla.
Neil Black

Neil Black OBE (28. toukokuuta 1932 Birmingham – 14. elokuuta 2016) oli englantilainen oboisti. Hän aloitti oboensoiton 11-vuotiaana ja oli 16-vuotiaana ensimmäisenä oboistina Ison-Britannian kansallisessa nuoriso-orkesterissa. Black valmistui historian oppiarvolla Oxfordista, mutta pääsi kolmen vuoden kuluttua (1959) Lontoon filharmoniseen orkesteriin soittamaan ensimmäistä oboeta. Hän työskenteli muiden muassa sellaisten kapellimestarien kuin Monteux’n ja Boultin kanssa.
Black toimi myös Academy of St. Martin in the Fieldsissä sekä kahdenkymmenen vuoden ajan Englannin kamariorkesterissa ja opetti Guildhall School of Music and Dramassa. Vuonna 1989 hänestä tuli Brittiläisen imperiumin ritarikunnan upseeri.
Blackin huomattavimpiin levytyksiin lukeutuvat levytykset Händelin oboesonaateista, Beethovenin ja Mozartin kvintetoista pianolle ja puhaltimille sekä Mozartin, Straussin ja Vaughan Williamsin oboekonsertoista.
Neorealismi

Realismit
Jacob Riis, , 1890.
Realismi taiteessa | Realismi kirjallisuudessa
Fantastinen realismi 
 Fotorealismi 
 Inhorealismi 
 Kapitalistinen realismi 
 Maaginen realismi 
 Naturalismi (taide) 
 Neorealismi 
 Sosialistinen realismi 
 Surrealismi 
 Uusi realismi 
 Yhteiskunnallinen realismi
Realismia
Akka ja kissa 
 Démasquée 
 Femme nue couchée 
 Kivenhakkaajat 
 Le Sommeil 
 Maailman alkuperä 
 Poika ja varis 
 Pyykkiranta 
 Raatajat rahanalaiset 
 Tanssiaiskengät 
 Toipilas 
 Wolgastin satamassa 15. kesäkuuta 1633 
 Zaporogit kirjoittavat pilkkakirjettä Turkin sulttaanille
Neorealismi tarkoittaa 1940- ja 1950-luvuilla vallinnutta italialaisen elokuvataiteen ja kirjallisuuden suuntausta.
Neorealistinen elokuva

Neorealismin elokuvat olivat yhteiskuntakriittisiä, ja niiden aihepiiri liikkui sodassa ja ihmisen arjessa. Merkittävimpiä suuntauksen ohjaajia olivat Luchino Visconti, Roberto Rossellini ja Vittorio de Sica. Käsikirjoittajista merkittävin oli Cesare Zavattini. Sanaa ”neorealismi” on käyttänyt jo vuonna 1928 Umberto Barbaro neuvostoliittolaisen elokuvan ja kirjallisuuden luonnehdinnassa. Italiassa ensimmäinen neorealistisena pidettävä elokuva oli Viscontin Ossessione (1943, Riivaajat), joka sai Benito Mussolinin hermostumaan. Fasistit tuhosivat sen negatiivit, mutta Viscontilla oli kopio.
Neorealistinen kirjallisuus

Kirjallisuudessa Italian neorealismi sai vaikutteita yhdysvaltalaisesta kirjallisuudesta. Sen näkyvimpiä edustajia ovat Italo Calvino uransa alussa, Alberto Moravia, Cesare Pavese, Elio Vittorini ja Vasco Pratolini.[lähde? ]
Neil Brooks

| Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Mitalit> Maa:   Australia.Miesten uinti. Olympialaiset  | Maa:   Australia> Miesten uinti. |
| --- | --- | --- | --- |
|  Kultaa | Moskova 1980 | 4 × 100 m sekauintiviesti |  |
|  Hopeaa | Los Angeles 1984 | 4 × 100 m vapaauintiviesti |  |
Neil Brooks (s. 27. heinäkuuta 1962) on entinen australialainen uimari sekä olympiavoittaja. Hän oli mukana voittamassa vuoden 1980 kesäolympialaisissa kultaa 4 × 100 metrin sekauintiviestissä. Neljä vuotta myöhemmin, vuoden 1984 kesäolympialaisissa hän oli mukana voittamassa hopeaa 4 × 100 metrin vapaauintiviestissä Australialle.
Charles Louis Joseph Vandame

Charles Louis Joseph Vandame (s. 4. kesäkuuta 1928) on ranskalainen jesuiitta. Hän sai vihkimyksensä papiksi 7. syyskuuta 1960 ja piispaksi 6. tammikuuta 1982. Hänet nimitettiin vuonna 1981 Tšadin N'Djamenan arkkihiippakunnan arkkipiispaksi. Hän jäi eläkkeelle 31. heinäkuuta 2003, ja hänen seuraajakseen tuli tšadilainen Matthias N'Gartéri Mayadi.
CGA

CGA (lyhenne sanoista Color Graphics Adapter, myyntinimeltään Color/Graphics Monitor Adapter) oli IBM:n vuonna 1981 julkaisema, ensimmäinen värejä tukeva näyttökortti ja ensimmäinen värinäyttöstandardi IBM PC:lle. Standardi käytti Motorola MC6845 -piirisarjaa, ja oli liitettävissä joko NTSC-televisioihin RCA-liittimellä tai varta vasten standardille luotuun, RGBI-liittimellä varustettuun CRT-monitoriin.
Tekniset ominaisuudet

CGA-korteissa oli 16 kilotavun videomuisti, ja standardin mukaisesti kuudentoista värin paletti. Standardi tuki lisäksi kahta tekstitilaa: 40 × 25 merkkiä ja 80 × 25 merkkiä 16 värillä. Grafiikkatiloista yleisimmät olivat yksivärinen 640 × 200 pikseliä sekä 320 × 200 pikselin neliväritila.
Tekniset ominaisuudet > Väripaletit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 00 | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 |

Standardi CGA:n väripaletti sisälsi 16 perusväriä, jotka olivat käytössä kahdessa tekstitilassa sekä 80 × 25 -merkkisestä tekstitilasta viritetyssä 160×100 pikselin grafiikkatilassa. Yleisimmin grafiikkatiloissa käytettiin kuitenkin neliväripaletteja, joita olivat:
1. neliväripaletti (käytettiin muun muassa Alley Cat -hittipelissä)
| 0 | 1 | 2 | 3 |
| --- | --- | --- | --- |
| 00 | 03 | 05 | 07 |

2. neliväripaletti (käytettiin muun muassa Castle Master -pelissä)
| 0 | 1 | 2 | 3 |
| --- | --- | --- | --- |
| 00 | 02 | 04 | 06 |

3. neliväripaletti
| 0 | 1 | 2 | 3 |
| --- | --- | --- | --- |
| 00 | 03 | 04 | 07 |
Tekniset ominaisuudet > Liitin

| Pinni | Toiminto |
| --- | --- |
1: Maa
2: Maa
3: Punainen
4: Vihreä
5: Sininen
6: Intensiteetti
7: Varattu
8: Horisontaalinen synkronointi
9: Vertikaalinen synkronointi
Tekniset ominaisuudet > Signaali

| --- | --- |
Tyyppi: Digitaalinen, TTL
Resoluutio: 640h × 200v, 320h × 200v
H-frekvenssi: 15,75 kHz
V-frekvenssi: 60 Hz
Värejä: 16
Charles Luck

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Charles James Luck (19. marraskuuta 1886 Lontoo – 1. helmikuuta 1981 Havering) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia joukkuevoimistelussa.
Cannes Man

| Cannes Man |
| --- | --- |

Ohjaaja:  Richard Martini
Pääosat:  Seymour Cassel Francesco Quinn Rebecca Broussard
Valmistustiedot
Valmistusmaa:  Yhdysvallat
Tuotantoyhtiö:  Vanguard
Levittäjä:  Netflix
Ensi-ilta:  1996
Kesto:  88 minuuttia
Alkuperäiskieli:  ranska norja englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cannes Man on vuonna 1996 ensi-iltansa saanut itsenäinen komediaelokuva. Elokuvan pääosia näyttelevät Seymour Cassel, Francesco Quinn ja Rebecca Broussard. Elokuvassa nähdään myös monia näyttelijöitä tekemässä cameoroolin omana itsenään: Johnny Depp, Ann Cusack, John Malkovich, Benicio del Toro, Kevin Pollak jne. Elokuvan on ohjannut Richard Martini, joka itsekin esiintyy elokuvassa. Elokuva julkaistiin suoraan DVD:lle monissa maissa.
Näyttelijät

| 0 | 1 | 2 |
| --- | --- | --- |
|  Seymour Cassel  | … |  Sy Lerner   |
|  Francesco Quinn  | … |  Frank "Rhino" Rhinoslavsky   |
|  Rebecca Broussard  | … |  Rebecca Lerner   |
|  Johnny Depp  | … |  itsenään   |
|  Treat Williams  | … |  itsenään   |
|  Jim Jarmusch  | … |  itsenään   |
|  Lara Flynn Boyle  | … |  itsenään   |
|  Ann Cusack  | … |  Kitty Monaco   |